Friedrich Wilhelm Ederberg'i pojad: 1889. aastal sündis Kaarmal Paul Friedrich kes keskhariduse omandas Kuressaare gümnaasiumis, perekonna Tartusse kolimise järgi jätkas õpingud Tartu gümnaasiumis ja lõpetas selle 1907. aastal  kuldmedaliga. Seejärel õppis Paul Tartu Ülikoolis reaalteadusi ja sai 1912. aastal matemaatika kandidaadi kraadi. Seejärel töötas Paul Friedrich peaaegu kogu Eesti Vabariigi perioodi Tallinna reaalkooli õpetajana. 1939. aastal asus ta Saksamaale ja töötas sealgi mitmel pool õpetajana. 1945. aastal jäi ta Tšehis ühes interneerimislaagris teadmata kadunuks. Paul Friedrich on avaldanud matemaatika alal mitmeid teaduslikke teoseid: raamat esimese astme võrrandid 1922.a.; raamat juurtest ja ruutvõrranditest  ning algebra ülesannete kogu; algebra kokkuvõtlik käsiraamat 1924.a. Matemaatikaajaloolane Olav Pints peab Paul Friedrich'it Eesti Vabariigi aegsetest matemaatika metoodikutest üheks väljapaistvamaks. Saaremaa on üldse välja andnud palju silmapaistvaid matemaatikuid. Siit on pärit ju ka üldse ühe esimese eestikeelse matemaatikaõpiku autor (Peeter Heinrich Rei - hääldus helilindilt) kauaaegne Püha koguduse õpetaja. Siit Kaarmalt mõne kilomeetri kauguselt pärineb väga mitmekülgne mees Ruudolf Kallas kelle üks  tegevusala oli ka väga tugevate ja suure praktilise väärtusega matemaatikaõpikute koostamine.